AIŠKINAMASIS RAŠTAS

Dėl pritarimo projektų įgyvendinimui pagal 2014-2020 metų Europos sąjungos fondų investicijų veiksmų programos priemonę Nr. 07.1.1-CPVA-R-905 „Miestų kompleksinė plėtra“

 **1. Parengto tarybos sprendimo projekto tikslai ir uždaviniai**

Tikslas – išpildyti būtinas projektų parengtumo sąlygas, nustatytas priemonės Nr. 07.1.1-CPVA-R-905 „Miestų kompleksinė plėtra“ finansavimo sąlygų apraše bei sudaryti sąlygas projektų įgyvendinimui.

Priemonės tikslas - sudaryti sąlygas gyventojų užimtumui didėti tikslinėse teritorijose, skatinti socialinę ir ekonominę plėtrą.

Projekto „Molėtų miesto Ąžuolų ir Kreivosios gatvių teritorijų išnaudojimas įrengiant universalią daugiafunkcinę aikštę“ įgyvendinimo metu numatoma sutvarkyti nenaudojamą teritoriją tarp senųjų žydų kapinių ir Ąžuolų gatvės, toje vietoje įrengiant daugiafunkcę aikštę, bei teritoriją tarp stadiono ir mokyklos, įrengiant aktyvaus laisvalaikio bei ekstremalaus sporto infrastruktūrą, daugiau orientuotą į jaunimą.

Projekto „Viešosios aktyvaus laisvalaikio infrastruktūros plėtra Molėtų mieste, II etapas“ įgyvendinimo metu numatoma sutvarkyti teritorijas aplink Pastovio ežerą, rekonstruojant bei įrengiant naujus pėsčiųjų bei dviračių takus, kitą aktyvaus laisvalaikio infrastruktūrą, sutvarkant želdynus bei užtikrinant teritorijos saugumą.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

 2014-2020 m. Europos sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-R-905 priemonės „Miestų kompleksinė plėtra“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2015 m. spalio 23 d. įsakymu Nr. 1V-841 „Dėl 2014–2020 metų Europos sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-R-905 priemonės „Miestų kompleksinė plėtra“ projektų finansavimo sąlygų aprašo patvirtinimo“, 31 ir 44.13 punktai.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – gautas finansavimas bei sutvarkytos viešosios erdvės Molėtų mieste.

Neigiamų pasekmių nenumatoma.

 **4. Priemonės sprendimui įgyvendinti**

Projekto paraiškos ir techninių dokumentų parengimas bei pateikimas Centrinei projektų valdymo agentūrai, projekto veiklų įgyvendinimo organizavimas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Planuojamas projekto „Molėtų miesto Ąžuolų ir Kreivosios gatvių teritorijų išnaudojimas įrengiant universalią daugiafunkcinę aikštę“ biudžetas – 579 240 Eur (iš jų ES – 492 354 Eur, VB – 43 443 Eur, SB – 43 443 Eur).

 Planuojamas projekto „Viešosios aktyvaus laisvalaikio infrastruktūros plėtra Molėtų mieste, II etapas“ biudžetas – 941 177 Eur (iš jų ES – 800 000 Eur, VB – 70 588 Eur, SB – 70 589 Eur).

 **6. Vykdytojai, įvykdymo terminai**

Molėtų rajono savivaldybės administracija.